કર્મચારીઓ તો બદલીના સ્થળે હાજર થઈ ગયા પરંતુ જેમને શીરે કચ્છની અછતની જવાબદારી હતી તેવા ના. કલેકટર છેલ્લે સુધી હાજર ન થયા છેવટે સરકારે તેમની બદલી રદ્દ કરીને નવા નાયબ કલેકટરની નિમણુક કરવી પડી છે. આ ઘટનાથી સ્પષ્ટ થાય છે કે, અમુક અધિકારીઓ સરકારની પણ સાંભળતા નથી. અગાઉ કચ્છમાં અછત નાયબ કલેકટર તરીકે સરદાર સરોવર પુનવર્સવાટ વિભાગ વડોદરાના એસ.કે. પંચાલની નિમણુક કરી હતી, પરંતુ એકાદ માસ બાદ પણ હાજર ન થતાં ગઈકાલે સરકારે નર્મદા જિલ્લાના સ્ટેમ્પ ડ્યુટી કલેકટરને કચ્છના અછત નાયબ કલેકટર તરીકે નિમણુક કરી છે અને સોમવારે ચાર્જ સંભાળશે.